MGPjr 2004

Melodi Grand Prix Junior 2004, offisielt MGPjr 2004, var den tredje utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 12. juni 2004, og ti sanger deltok. Vinneren ble @lek med sangen «En stjerne skal jeg bli». Han representerte Norge i Junior Eurovision Song Contest 2004 på Lillehammer, der han ble nummer 13 av 18 deltakere.

 Sendingen 
450 sanger kom inn i NRKs åpne konkurranse, en nedgang på 200 fra året før. En jury valgte ut ti av sangene til finalen i Oslo Spektrum 12. juni 2004. Stian Barsnes-Simonsen var programleder for tredje gang, denne gangen sammen med Nadia Hasnaoui.

Konkurransen var delt inn i to runder. Etter første runde stemte tv-seerne fram fire av sangene til superfinalen. I superfinalen framførte de fire finalistene sangene på nytt, og deretter stemte tv-seerne. Etter en svært tett og spennende avstemning ble det en knepen seier til drammensgutten Aleksander Moberg (15) med artistnavnet @lek.

40 unge dansere akkompagnerte artistene på scenen i Oslo Spektrum, og det var rundt 5000 publikummere i salen.

 Resultat 
Første runde
Nr.TittelArtistFullt navnStatus1«Hør på oss»CeejaysChristina A. Jomark og Christina JohannesenGullfinale2«Vi to»JoakimJoakim MolanderUte3«Det æ'kke deg – det er meg»ViVilde Hallgren Sandvik og Ida Pape RyghUte4«En stjerne skal jeg bli»@lekAleksander MobergGullfinale5«Andreplass»The ExocarpsIda Ursin-Holm og Cecilie Riis IdenUte6«Damer er no' dritt»Sheep BoysBendik O. Larsen, Robin Aasegg Araya og Markus HenriksenUte7«Min egen vei»LunaIda Margrete Rinde Sunde og Ofelia Østrem Ossum Ute8«Her for deg»Hanne MereteHanne Merete KristensenGullfinale9«Det var sommer»SummerboysOle Martin Jølstad, Thomas Stenerud, Tobias Dahl, Petter Andre Jølstad, Thomas B. Ottersen og Simon GrimstadGullfinale10«Bikinidamene»Rosa klinkekulerSara Isabel Holmen og Kristin Kulseth Ute
Andre runde
Nr.ArtistTittelStemmerPlass1Ceejays«Hør på oss»16,18834@lek«En stjerne skal jeg bli»24,76518Hanne Merete«Her for deg»13,28549Summerboys«Det var sommer»24,1812

 Avstemning 
Superfinalen ble avgjort av seernes SMS- og telefonstemmer:
Nr.ArtistOslo SpektrumMidt-NorgeNord-NorgeØst-NorgeSør-NorgeVest-NorgeSMS-stemmerTotalt1Ceejays2,6861,1379234,7681,7602,0212,89316,1884@lek1,1391,7821,8727,1333,5382,6456,65624,7658Hanne Merete9158367864,4191,6591,5583,11213,2859Summerboys1,7181,4051,2857,9842,9112,9015,97724,181

 Hendelser 
Vinneren @lek representerte Norge på hjemmebane i Junior Eurovision Song Contest i Håkons Hall på Lillehammer 16. november 2004. Der stilte 18 land til start, og Norge var nummer fem ut på scenen. Til slutt endte det norske bidraget på en 13.-plass med 12 poeng – 7 fra Danmark og 5 fra Sverige. Spania vant konkurransen.

NRK ga ut alle de norske deltakersangene på samleplaten Melodi Grand Prix Junior 2004. Albumet lå ni uker på VG-lista med en tredjeplass som høyeste notering.

Markus Henriksen i bandet Sheep Boys ble senere profesjonell fotballspiller, og i 2010 ble han tatt ut på det norske landslaget i fotball. Han har også spilt for klubber som Rosenborg og engelske Hull City AFC.

 Se også 
 Melodi Grand Prix 2004
 Junior Eurovision Song Contest 2004

 Referanser 

Kategori:Melodi Grand Prix junior